钦定古今图书集成/明伦汇编/闺媛典/第089卷 > 陈纯姐
## 钦定古今图书集成/明伦汇编/闺媛典/第089卷 > 陈纯姐

按《睢宁县志》：陈纯姐，嘉谔女。年十七，许聘诸生张洪
典子梧凤。凤死，女闻讣，一痛扑地，绝复苏，遂断粒誓
死，禁口不言。父母强叩之，曰：“儿前夕梦日蚀，顷之天
陷。今梦有征，死期至矣。”父母百计防之，茹毒自经，屡
不遂志。越半月，乘父被事，伺间投缳死。崇祯十一年
四月，有司表其门。